## El CECOPI informa que estan en marxa 47 tasques en la zona DANA relacionades amb aigualejos, vigilància i retirada de vehicles en llits

*** La secretaria autonómica de Emergencias e Interior confirma que los trabajos que demandan los ayuntamientos se han reducido “de forma considerable”
* El CECOPI evalúa la situación meteorológica y Aemet traslada que se reducen las lluvias, pero que llega un episodio de viento de poniente**

**L'Eliana.**

La secretària autonòmica d’Emergències i Interior, Irene Rodríguez, ha informat de les principals qüestions que s’han abordat en la reunió del CECOPI, en la qual han participat el conseller d’Emergències i Interior, Juan Carlos Valderrama, i la delegada del Govern a la Comunitat Valenciana, Pilar Bernabé.

La secretària autonòmica ha explicat que, durant la reunió, s’ha fet un repàs “per tots els treballs que tenim assignats” en la zona DANA. Ha detallat que, en este moment, “tenim un total de 47 missions, de les quals pràcticament totes estan relaciones amb aigualejos, vigilància i retirada de vehicles en llits, entre altres”.

Irene Rodríguez ha explicat que, actualment, “fem una assignació setmanal de les missions i s’ha constatat que s’han reduït de manera molt considerable”.

Juntament amb els alcaldes dels municipis afectats, “s’han revisat els incidents i situacions que queden per resoldre i, bàsicament, estan relacionades amb alguns aigualejos més que ens han sol·licitat, així com amb alguna actuació puntual de clavegueram o la retirada d’enderrocs”, ha afirmat.

Respecte a l’últim episodi de pluges, que ha coincidit amb les Falles, el CECOPI ha indormat del seguiment realitzat pel Centre de Coordinació d’Emergències de la Generalitat i el telèfon únic d’emergències 1·1·2.

En este sentit, la secretària autonòmica ha comentat que “encara que no s’ha superat el nivell groc, sí que hi ha hagut incidents puntuals i, atés que estaven també els alcaldes de les zones afectades, hem volgut fer repàs de les incidències que han tingut lloc en estes localitats afectades per la DANA”.

Tal com ha detallat, “principalment hem tingut incidents a Albal i Catarroja, en una séquia que va patir un desbordament; hem actuat a Riba-roja de Túria, al Pozalet, a on també es van registrar acumulacions d’aigua; alguna vivenda aïllada a Quart de Poblet; i vam intervindre en algun gual inundable en la zona de Carlet”, entre altres.

D’altra banda, el CECOPI ha avaluat la situació meteorològica i com evolucionarà en els pròxims dies. “Se’ns ha traslladat des d’Aemet que el que s’espera, a partir d’ara, és que es reduïsquen les pluges. Però advertixen que entrarà un important episodi de vent de ponent”, ha explicat Irene Rodríguez. “Estarem alerta a esta nova situació meteorològica a la qual ens enfrontarem estos pròxims dies”, ha assenyalat.

La secretària autonòmica d’Emergències i Interior també ha informat que, pels dies de la setmana en què han caigut les Falles i per les pluges, “s’ha registrat una baixada considerable d’incidents i cridades a l’1·1·2 respecte de les que vam rebre l’any passat”. Segons ha confirmat, hem passat de 35.000 cridades enguany, davant de les 40.000 de 2024”. “També hem baixat en els incidents atesos, de 12.175 en 2024 a 10.922 enguany”, ha conclòs.

Fecha: 20/03/2025